ბი მილერი

**ბეატრის ანიკა მილერი** (; დ. 7 თებერვალი, 1999, მეიპლვუდი, ნიუ-ჯერსი, აშშ) — ამერიკელი მომღერალი და მსახიობი. კარიერის დასაწყისში ხელი მოაწერა კონტრაქტს Hollywood Records-თან. სადებიუტო EP „Young Blood“ გამოვიდა 2014 წელს, ხოლო სადებიუტო ალბომი *Not an Apology* გამოვიდა 2015 წლის 24 ივლისს. 2016 წელს გამოვიდა სინგლი „Yes Girl". 2017 წელს მილერმა გამოუშვა სამი EP: *Chapter One: Blue*, *Chapter Two: Red* და *Chapter Three: Yellow*. მუსიკოსმა 2018 წელს გამოუშვა მეორე სტუდიური ალბომი, *Aurora*.

2018 წელს NOTD-თან ერთად გამოუშვა სინგლი „I Wanna Know". ნამუშევარი ტოპ 20-ში გავიდა ავსტრალიაში, ბელგიასა და ნორვეგიაში. 2019 წელს გამოვიდა სინგლები „It's Not U It's Me", „Feel Something", „Feels Like Home" და „Never Gonna Like You". მან კონტრაქტი გააფორმა Olliebear Records-სა და Create Music Group-თან 2019 წლის ნოემბერში და გამოუშვა სინგლი „That Bitch".

2020 წლის ოქტომბერში Hollywood Records-ის ეგიდით გამოუშვა სინგლი „Wisdom Teeth". მუსიკოსის ახალი სინგლი EP „Elated!“ გამოვიდა იმავე წლის 23 ოქტომბერს.

## კარიერა 
მილერმა მონაწილეობა მიიღო The X Factor-ის მეორე სეზონში და გავიდა მეცხრე ადგილზე. მან მალევე ხელი მოაწერა Syco Music-სა და Hollywood Records-თან. 2014 წელს გამოუშვა კომპოზიცია „Open Your Eyes“. იმავე წელს YouTube-ზე ატვირთა ახალი ნამუშევარი „Rich Kids“. აპრილში გამოუშვა „Enemy Fire“. სადებიუტო EP, „Young Blood", გამოვიდა 2014 წლის 22 აპრილს, ამავე სახელწოდების სინგლთან ერთად. ნამუშევარი iTunes-ის პოპ ალბომების ჩარტში მე-2 ადგილზე გავიდა და ბილბორდ 200-ში 64-ე ადგილი დაიკავა. მალევე მილერმა დემი ლოვატოსთან ერთად გამართა ტურნე.

2014 წლის დეკემბერში შეასრულა კომპოზიცია „Young Blood" NBC-ის Today-ის შოუში. 2015 წელს მილერი Radio Disney-ს მიერ დასახელდა საუკეთესო ახალბედა შემსრულებლად. მუსიკოსის სადებიუტო ალბომი *Not an Apology* გამოვიდა 2015 წლის 24 ივლისს. ნამუშევარი ბილბორდ 200-ში მე-7 ადგილზე გავიდა. 2015 წელს გამართა ტურნე Fifth Harmony-სთან ერთად.

მილერმა გამოუშვა ახალი სინგლი „Yes Girl" 2016 წლის 20 მაისს. 2017 წლის 24 თებერვალს გამოუშვა სამი EP: *Chapter One: Blue*, *Chapter Two: Red* და *Chapter Three: Yellow.* მოგვიანებით The Late Late Show-ში შეასრულა სიმღერა „Song Like You“. *Chapter Two: Red* გამოვიდა 2017 წლის 2 ივნისს, რასაც მოჰყვა მესამე და ბოლო EP, *Chapter Three: Yellow*, 2017 წლის 6 ოქტომბერს. 2017 წლის აგვისტოში მილერმა გამოუშვა კომპოზიცია „Brand New Eyes" ფილმისთვის „საოცრება“.

მეორე სტუდიური ალბომი, *Aurora*, გამოვიდა 2018 წლის 23 თებერვალს. მასში შევიდა ნამუშევრები მუსიკოსის წინა სამი EP-დან. წამყვანი სინგლის „S.L.U.T.“ გამოცემის შემდეგ მან 2018 წლის 12 თებერვალს სიმღერა შეასრულა MTV-ის გადაცემაში TRL. 2018 წლის მარტში NOTD-თან ერთად გამოუშვა სინგლი „I Wanna Know“. ნამუშევარმა მიიღო ოქროს სერტიფიკატი აშშ-ში ამერიკის ხმისჩამწერი კომპანიების ასოციაციისგან. კომპოზიციამ ასევე დაიმსახურა პლატინის სერტიფიკატები სხვადასხვა ქვეყანაში.

2019 წლის თებერვალში მუსიკოსმა დააანონსა ტურნე „Nice To Meet U Tour“. 1 მარტს გამოუშვა თავისი მომავალი მესამე სტუდიური ალბომის მთავარი სინგლი „It's Not U It's Me“. ამის შემდეგ გამოუშვა კიდევ ერთი სინგლი „Feel Something“. 2019 წლის აგვისტოში გამოუშვა კომპოზიცია „Feels Like Home“. კიდევ ერთი სინგლი „That Bitch" გამოვიდა 2019 წლის ნოემბერში.

2020 წლის სექტემბერში გამოუშვა კომპილაციური EP-ების სერია: *Quarantine*, *Sad Boy Hours* და *Lust*. 2020 წლის 7 ოქტომბერს მილერმა დააანონსა სინგლი „Wisdom Teeth“. ნამუშევარი გამოვიდა 9 ოქტომბერს და გახდა მუსიკოსის ახალი EP-ის, Elated!-ის წამყვანი სინგლი, რომელიც გამოვიდა 2020 წლის 23 ოქტომბერს.  2023 წლის 13 იანვარს მილერმა ლეიბლის გარეშე გამოუშვა სინგლი „Lonely Bitch“. ამ დროს მან შექმნა საკუთარი ლეიბლი Gauche Records. ხმისჩამწერი ლეიბლი შეიქმნა ADA-სთან პარტნიორობით, რომელიც ეკუთვნის Warner Music Group-ს.

## დისკოგრაფია 
* *Not an Apology* (2015)
* *Aurora* (2018)

## რესურსები ინტერნეტში 
*
*

## სქოლიო 
კატეგორია:დაბადებული 7 თებერვალი
კატეგორია:დაბადებული 1999
კატეგორია:ამერიკელი პოპ-როკ მუსიკოსები
კატეგორია:ამერიკელი პოპ-მომღერლები
კატეგორია:Hollywood Records-ის შემსრულებლები
კატეგორია:Syco Music-ის შემსრულებლები
კატეგორია:ცოცხალი ადამიანები